ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 43/2553เรื่อง หลักเกณฑ์ เงื่อนไข และวิธีการในการกู้ยืมเงินและการทําธุรกรรมการขายโดยมีสัญญาซื้อคืนในนามของกองทุนรวม\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในข้อ 3 วรรคสอง แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 11/2552 เรื่อง หลักเกณฑ์ เงื่อนไข และวิธีการในการกู้ยืมเงินในนามของกองทุนรวมและการก่อภาระผูกพันแก่ทรัพย์สินของกองทุนรวม ลงวันที่ 20 กรกฎาคม พ.ศ. 2552 สํานักงานออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับกับกองทุนรวมเปิดในเรื่องดังต่อไปนี้ (1) การกู้ยืมเงิน (2) การทําธุรกรรมการขายโดยมีสัญญาซื้อคืน ข้อ ๒ ในกรณีที่กองทุนรวมเปิดมีเหตุจําเป็นต้องบริหารสภาพคล่องเป็นการชั่วคราว บริษัทจัดการกองทุนรวมอาจกู้ยืมเงินหรือเข้าทําธุรกรรมการขายโดยมีสัญญาซื้อคืนในนามของกองทุนรวมได้ ตามหลักเกณฑ์ดังต่อไปนี้(1) คู่สัญญาอีกฝ่ายหนึ่งต้องเป็นบุคคลประเภทสถาบัน โดยบุคคลดังกล่าวต้องไม่ใช่ผู้ดูแลผลประโยชน์ของกองทุนรวมเปิดนั้น (2) ระยะเวลาการชําระหนี้ตามสัญญากู้ยืมเงินหรือธุรกรรมการขายโดยมีสัญญาซื้อคืนต้องไม่เกินเก้าสิบวัน (3) อัตราส่วนการกู้ยืมเงินและการทําธุรกรรมการขายโดยมีสัญญาซื้อคืน ณ สิ้นวันใด เมื่อรวมกันแล้วต้องไม่เกินร้อยละสิบของมูลค่าทรัพย์สินสุทธิของกองทุนรวม เว้นแต่การเกินอัตราส่วนดังกล่าวมิได้เกิดจากการกู้ยืมเงินหรือการทําธุรกรรมการขายโดยมีสัญญาซื้อคืนเพิ่มเติม (4) ในกรณีของการทําธุรกรรมการขายโดยมีสัญญาซื้อคืน ต้องใช้สัญญามาตรฐานที่กําหนดโดยสมาคมตลาดตราสารหนี้ไทยหรือบริษัทหลักทรัพย์ เพื่อธุรกิจหลักทรัพย์ จํากัด (มหาชน) ข้อ ๓ ในกรณีที่กองทุนรวมเปิดมีเหตุจําเป็นต้องบริหารสภาพคล่องเป็นการชั่วคราว บริษัทจัดการกองทุนรวมอาจกู้ยืมเงินหรือเข้าทําธุรกรรมการขายโดยมีสัญญาซื้อคืนในนามของกองทุนรวมได้ ตามหลักเกณฑ์ดังต่อไปนี้(1) คู่สัญญาอีกฝ่ายหนึ่งต้องเป็นบุคคลประเภทสถาบัน โดยบุคคลดังกล่าวต้องไม่ใช่ผู้ดูแลผลประโยชน์ของกองทุนรวมเปิดนั้น(2) ระยะเวลาการชําระหนี้ตามสัญญากู้ยืมเงินหรือธุรกรรมการขายโดยมีสัญญาซื้อคืนต้องไม่เกินเก้าสิบวัน(3) อัตราส่วนการกู้ยืมเงินและการทําธุรกรรมการขายโดยมีสัญญาซื้อคืน ณ สิ้นวันใด เมื่อรวมกันแล้วต้องไม่เกินร้อยละสิบของมูลค่าทรัพย์สินสุทธิของกองทุนรวม เว้นแต่การเกินอัตราส่วนดังกล่าวมิได้เกิดจากการกู้ยืมเงินหรือการทําธุรกรรมการขายโดยมีสัญญาซื้อคืนเพิ่มเติม(4) ในกรณีของการทําธุรกรรมการขายโดยมีสัญญาซื้อคืน ต้องใช้สัญญามาตรฐานที่กําหนดโดยสมาคมตลาดตราสารหนี้ไทยหรือบริษัทหลักทรัพย์ เพื่อธุรกิจหลักทรัพย์ จํากัด (มหาชน) ข้อ ๔ ในกรณีที่กองทุนรวมเปิดได้กู้ยืมเงินหรือเข้าทําธุรกรรมการขายโดยมีสัญญาซื้อคืนในนามของกองทุนรวมเปิดอยู่แล้วโดยชอบในวันก่อนวันที่ประกาศนี้ใช้บังคับ หากอัตราส่วนการกู้ยืมเงินและการทําธุรกรรมการขายโดยมีสัญญาซื้อคืนในนามของกองทุนรวมเปิดดังกล่าวไม่เป็นไปตามอัตราส่วนที่กําหนดไว้ในข้อ 3 แห่งประกาศนี้ บริษัทจัดการกองทุนรวมจะกู้ยืมเงินหรือเข้าทําธุรกรรมการขายโดยมีสัญญาซื้อคืนเพิ่มเติมมิได้ข้อ ๕ ประกาศนี้ให้ใช้บังคับตั้งแต่วันที่ 1 พฤศจิกายน พ.ศ. 2553 เป็นต้นไปผู้มีอํานาจลงนาม - ประกาศ ณ วันที่ 7 ตุลาคม พ.ศ. 2553 (นายธีระชัย ภูวนาถนรานุบาล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ เพื่อกําหนดหลักเกณฑ์การกู้ยืมเงินและการทําธุรกรรมการขายโดยมีสัญญาซื้อคืนในนามของกองทุนรวมเปิดในเรื่อง (1) ลักษณะของบุคคลประเภทสถาบันที่อาจเป็นคู่สัญญากับกองทุนรวม (2) ระยะเวลาการกู้ยืมหรือการทําธุรกรรม (3) อัตราส่วนการกู้ยืมและการเข้าทําธุรกรรม และ (4) สัญญามาตรฐานที่ใช้ในการทําธุรกรรม ทั้งนี้ เพื่อให้เกิดความชัดเจนในทางปฏิบัติภายใต้กรอบของประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการกู้ยืมเงินในนามของกองทุนรวมและการก่อภาระผูกพันแก่ทรัพย์สินของกองทุนรวม จึงจําเป็นต้องออกประกาศนี้